"SETSWANA PUO YA GAE MEPHATO 4-6 Balekanyetsi mo kgatong ya kwa sekolong ba tshwanetse go neela ditshwaelo tse di nang le boleng tse di ikaegileng ka ditlhokego tse di filweng fa godimo go netefatsa gore tirigatso ya tlhatlhobo kwa sekolong e a tiisiwa/gatelelwa. Tekanyetso e ka se nne fela go lebelela gore a palo ya ditirwana e dirilwe kgotsa memorantamo o dirisitswe sentle. Mo Dipuong go raya gore molekanyetsi o tla neela ditshwaelo tse dintle, godimo ga dilo tse dingwe, ka maemo a go botsa dipotso mo tekatlhaloganyong; palo ya go kwala ditlhangwa tse dileele, boleng jwa didiriswa tsa tlhatlhobole ditšhono tsa kgolo tse di neetsweng le go dira ga morutabana ka dibuka tsa barutwana le bosupi jwa tiragatso/ tswelelo ya barutwana. Dikgato tsa tekanyetso di tshwanetse gape go netefatsa gore selekanyo se se neetsweng se tlhomame go ralala diphaposi tsotlhe mo mephatong, le mephato yotlhe mo kgatong, sekao, selekanyo sa 3 se se neelwang ke morutabana mongwe se tshwanetse go emela maemo a a lekanang kgono le kitso jaaka selekanyo se se lekanang se se neelwang ke morutabana yo mongwe. Ka jalo, go botlhokwa go ditlhogo tsa dirutwa go dira tekanyetso ya mo sekolong ka metlha. 4.7 KAKARETSO Lokwalo lo lo buisiwe mmogo le: 4.7.1 National Protocol for Assessment Grades R – 12 4.7.2 Dikaedi tsa tlhatlhobo tse di totileng serutwa jaaka di tsentswe mo tokomaneng ya pholisikakangwa: National Policy pertaining to the programme and promotion requirements of the National Curriculum Statement, Grade R – 12 PPKT 105"